**Værlegata 6** er et historisk bygg som ligger i Moss. Huset er vernet etter Plan- og bygningsloven. Boligen er bevaringsverdig på bakgrunn av alder, autensitet, representativitet og historisk betydning. Boligen ble vernet 20.02.2019 og har kulturminne-ID 248024-0.

Værlegata
Værlegata på vinteren

Generell informasjon| Kulturminne-ID | 248024 |
| --- | --- |
| Informasjon fra Kulturminnesøk.no | Bygårdsanlegg.
Bygd mellom 1830–1850.
Selve gaten ble opparbeidet i 1836.
Værlegata 6 er gatas mest typiske senempirehus. |
| Oppført/ endret (år) | Ukjent |
| Byggestil, materialer | Treverk |
| Antall etasjer | 1 1/2 |
| Matrikkel | 6 |
| Gård/ Bruk | Nei |

| Årstall | Gatenavn | Husnummer |
| --- | --- | --- |
| 2022 | Værlegata | 6 |
| 1933 | Værlegaten | 6 |
| 1920 | Værlegaten | 6 |
| 1914 | Værlegaden | 6 |
| 1893 | Værlegaden | 6 |
| 1889 | Værlegaden | 6 |
| 1884 | Værlegaden | 330 |

Historie
--------

Huset ble bygd i 1827, men selve gaten ble opparbeidet i 1836. Huset er SEFRAK-registrert. På andre siden av veien lå det en skredderforretning som brant ned i 1941. Huset lå også ved et bedehus, men det ble revet mellom 1955 og 1972 til fordel for en parkeringsplass for busser. Nabohuset, Værlegata 4, ble revet mellom 1972 og 1997 for å lage en rundkjøring. 

Mandag kveld, 28.02.22, brøt det ut en kraftig brann i Værlegata 6.  Åpne flammer, tykk røyk og kraftig vind førte til at det var vanskelig å kontrollere brannen. Brannen spredte seg ikke til noen nabohus. Utvendig er det taket som har fått de største skadene i brannen. Det betyr at det fortsatt er håp for å rehabilitere boligen. 

Huset har en god beliggenhet på øvre del av Værlegaten som kan være mye av årsaken til at huset har sluppet unna de tidligere bybrannene. 

Værlegata 6

Boligens byggestil
------------------

Værlegata 6 er gatens mest typiske senempirehus. Huset er av trekonstruksjon, med kledning i trepanel. Værlegata 6 er i dag en 1 1/2 etasjes bygning, men hadde før 3 leiligheter. Leilighet nr. 1 hadde 2 etasjer. Leilighet nr. 2 og nr. 3 hadde 1 etasje.

Beboere
-------

**1914:**

Gårdens eier er Antonette Ombustvedt. 

*Leilighet nr. 1:* Her bodde Christian Christoffersen (f. 1830) sammen med 6 barn. Helga Mathilde Johnsen (f. 1858), Gustav Aksel Christoffersen (f. 1860), Valborg Elise Johannesen (f. 1863), Christian Hagl Christoffersen (f. 1866), Oskar Vilhelm Christoffersen (f. 1868) og Fanny Magdalene Dahl (f. 1870).

Christian Christoffersen ble født i Nesodden. Han flyttet til Moss i 1866. Christian er enkemann og jobbet som bakermester. Helga, Gustav, Valborg og Christian Hagl ble født i Kristiania. Oskar og Fanny ble født i Moss.

Alle barna ble senere gift, men Valborg endte opp som enke. Gustav, Christian Hagl og Oskar fikk jobb som bakere. Helga fikk jobb som preservingsarbeider. 

*Leilighet nr. 2:* Her bor Antonette Ombustvedt (f. 1858) sammen med sine 3 barn, Marie Lilly Ombustvedt (f. 1889), Eva Elise Ombustvedt (f. 1892) og Kristian Ombustvedt (f. 1898).

Antonette er født i Vestby og flyttet til Moss i mai 1883. Hun var enke og jobbet som husmor. Alle barnene hennes er registrert som ugift. Marie fikk jobb som motedame. 

*Leilighet nr. 3:* Her bor Chr. Rosnæs. Han bor alene. Chr. Rosnæs ble født i Rygge, og i 1910 bodde han i Gammelsrød, Raade. Han flyttet til Moss i 1913. Han var ugift og jobbet som vognmann. 

**1885:**

I 1885 var det andre beboere i Værlegata 6. Karl Kristiansen Ombustvedt (f. 1850), Antonette Helene Hansen (f. 1858), Karen Hansine Torvald (f. 1815), Kaia Ombustvedt (f. 1885), Magda Andrea Johansen (f. 1855), Otto Johansen (f. 1863), Kristian Martin Ingebretsen (f. 1854), Nikoline Emilie Olsen (f. 1855) og Petter Anth. Pettersen (f. 1830).  

Det antas at Antonette Helene Hansen senere ble Antonette Ombustvedt. Kaia Ombustvedt er barnet til Karl og Antonette.

Referanser
----------

1. ↑  «Kart - Kulturminnesøk». *Kulturminnesøk*. Besøkt 31. august 2022.
2. ↑  «Parti fra Kransen i Moss. Værlegata 7 i 1941 etter en brann. Her drev Jørgen Chr. Nielsen sin skredderforretning. Han tok borgerskap 10. nov. 1913. Gården ble revet da veien skulle utvides. Mursteinsbygning til venstre er Moss Bedehus i Værlegata 5, innviet i 1890. Huset i midten er Værlegata 4.». *digitaltmuseum.no*. Besøkt 7. september 2022.
3. ↑  «Kart, veibeskrivelse og kjørerute - map/maps | 1881». *kart.1881.no*. Besøkt 7. september 2022.
4. ↑  Jeppsson, Natalie Kristiansen, Martin Myklebust, Rikke (28. februar 2022). «(+) Brann i bolig i Værlegata». *Moss Avis* **(norsk)**. Besøkt 9. september 2022.
5. ↑  Brynildsen, Ingvild Romnæs (3. mars 2022). «(+) Brant i vernet hus: – En viktig perle vi må ta vare på». *Moss Avis* **(norsk)**. Besøkt 9. september 2022.
6. ↑  «Kart - Kulturminnesøk». *Kulturminnesøk*. Besøkt 7. september 2022.
7. ↑  «Kart - Kulturminnesøk». *Kulturminnesøk*. Besøkt 8. september 2022.
8. ↑
9. ↑
10. ↑
11. ↑
12. ↑

|  |  |
| --- | --- |
| Oppslagsverk/autoritetsdata | Riksantikvaren kulturminne
 |